დემოკრატიული მემარცხენე პარტია (თურქეთი)

დემოკრატიული მემარცხენე პარტია (თურქ. Demokratik Sol Parti) — თურქული პოლიტიკური პარტია, დაარსებული 1985 წლის 14 ნოემბერს რაჰშან ეჯევითის მიერ. ისტორია 1985–1999 სოციალ-დემოკრატიული ორიენტაციის პარტია — დემოკრატიული მემარცხენე პარტია (DSP), 1985 წლის 14 ნოემბერს დარეგისტრირდა ბიულენთ ეჯევითის მეუღლის, რაჰშან ეჯევითის მიერ, რადგან მას თვითონ 1980 წლის სახელმწიფო გადატრიალების შემდეგ პოლიტიკურ ცხოვრებაში მონაწილეობა აეკრძალა. 1999–2002 PKK-ის ლიდერის, აბდულაჰ ოჯალანის თავისი პრემიერ-მინისტრობის დროს დაკავებით გაძლიერებულმა ეჯევითმა და დემოკრატიულმა პარტიამ, 1999 წლის აპრილის არჩევნებში ხმების 22,19% მოიპოვა და თურქეთის პარლამენტში არსებული 550 ადგილიდან 136 დაიკავა, რითაც ANAP-თან და ნმპ-სთან კოალიციაში მთავარი პარტია გახდა. პარტიის ლიდერი ეჯევითი მეხუთედ თურქეთის პრემიერ-მინისტრი გახდა. 2001 წელს, შიდაპარტიული დაპირისპირებების გამო, პარტია დასუსტდა. ვიცე-პრემიერმა, ჰიუსამეთინ ოზქანმა და პარტიის რამდენიმე სხვა წამყვანმა პოლიტიკოსმა და პარლამენტის წევრმა დააარსეს „ახალი თურქეთის პარტია“. მომდევნო წელს, მისმა სამთავრობო კოალიციურმა პარტნიორმა ნმპ-მ ვადამდელი არჩევნები მოითხოვა, რომელიც 2002 წლის 3 ნოემბერს ჩატარდა. ამ არჩევნებში სამი კოალიციური პარტიიდან ვერცერთმა ვერ შეძლო 10%-იანი საარჩევნო ბარიერის გადალახვა. 2002–დღემდე 2023 წლის 7 აპრილს, DSP-მ გადაწყვიტა, მხარი დაეჭირა 2023 წლის საპრეზიდენტო არჩევნებში ერდოღანს და საპარლამენტო არჩევნებში სგპ-ს სიებით კენჭი ეყარა. ერდოღანის მხარდაჭერის გადაწყვეტილებამ, DSP-ის 74 ყოფილი მინისტრისა და მოადგილის მიერ პარტიის დატოვება გამოიწვია. სქოლიო